jkorsvik/nowiki_second_scrape_merged huggingface dataset:
Spilodiscus

Spilodiscus er en slekt av stumpbiller.


== Utseende ==
Middelsstore (4-10 millimeter), brede til noe avlange, halvblanke, noe flate, svarte stumpbiller, dekkvingene med røde tegninger.


== Levevis ==


== Utbredelse ==
Slekten er utbredt i Nord-Amerika, fra det sørøstlige Canada i nord til det nordlige Mexico i sør.


== Systematisk inndeling ==

Ordenen biller, Coleoptera
Underordenen Polyphaga
Overfamilien stumpbiller (Histeroidea)
Familien stumpbiller, Histeridae
Underfamilien storstumpbiller, Histerinae Gyllenhal, 1808 - 144 slekter
Stammen Histerini Gyllenhal, 1808
Slekten Spilodiscus Lewis, 1906
Spilodiscus arcuatus (Say, 1825)
Spilodiscus biplagiatus (J. E. LeConte, 1845)
Spilodiscus flohri (Lewis, 1898)
Spilodiscus floridanus Ross, 1940
Spilodiscus gloveri (Horn, 1870)
Spilodiscus instratus (J. L. LeConte, 1859)
Spilodiscus sellatus (J. L. LeConte, 1857)
Spilodiscus skelleyi Caterino and Kovarik, 2001
Spilodiscus ulkei (Horn, 1870)


== Referanser ==


== Kilder ==
Caterino, M.S. 2002. Histeridae, Clown Beetles på Tree of life


== Eksterne lenker ==
bugguide.net - bildedatabase over nordamerikanske insekter [1]
(en) Spilodiscus i Encyclopedia of Life 
(en) Spilodiscus i Global Biodiversity Information Facility 
(en) Spilodiscus hos ITIS 
(en) Spilodiscus hos NCBI
Mendelius

Mendelius er en gruppe (slekt) av stumpbiller.


== Utseende ==
Små (3-4 millimeter), avlange og nokså flate, oftest blankt svarte stumpbiller, antenner, legger og føtter brunrøde. Kroppen er rundet og temmelig flat. Hodet har forholdsvis kraftige, foroverrettede mandibler, middelsstore fasettøyne og korte, klubbeformede antenner. Dekkvingene er noe forkortede (dekker ikke hele bakkroppen), med få men skarpe punktstriper. Beina er korte og kraftige.


== Utbredelse ==
Slekten er utbredt i Sørøst-Asia.


== Systematisk inndeling ==

Ordenen biller, Coleoptera
Underordenen Polyphaga
Overfamilien stumpbiller (Histeroidea)
Familien stumpbiller, Histeridae
Underfamilien storstumpbiller, Histerinae Gyllenhal, 1808 - 144 slekter
Stammen Platysomatini Bickhardt, 1914
Slekten Mendelius Lewis, 1908
Mendelius latrunculus Mazur, 2013
Mendelius sulcipectus (Desbordes, 1923)
Mendelius tenuipes (Lewis, 1905)


== Referanser ==


== Kilder ==
Caterino, M.S. 2002. Histeridae, Clown Beetles på Tree of life


== Eksterne lenker ==
(en) Mendelius i Global Biodiversity Information Facility 
(en) Mendelius hos ITIS
Notosaprinus

Notosaprinus er en gruppe av (slekt) av biller som tilhører familien stumpbiller (Histeridae).


== Utseende ==
En middelsstor (ca. 6 millimeter), bredt oval, svart stumpbille med litt blålig metallglans på dekkvingene. Oversiden er stort sett nokså tett og kraftig punktert, men med glatte, blanke partier midt oppe på probotum og dekkvingene.


== Levevis ==
Arten lever mellom råtnende organisk materiale.


== Utbredelse ==
Slekten er utbredt i Australia.


== Systematisk inndeling ==

Ordenen biller, Coleoptera
Underordenen Polyphaga
Overfamilien stumpbiller (Histeroidea)
Familien stumpbiller, Histeridae Gyllenhal, 1808
Underfamilien speilstumpbiller, Saprininae Banchard, 1845) – 600 arter i 54 slekter, mange knyttet til sanddyner
Slekten Notosaprinus Kryzhanovskij, 1972
Notosaprinus irinus (Marseul, 1862)


== Kilder ==
Caterino, M.S. 2002. Histeridae, Clown Beetles på Tree of life


== Eksterne lenker ==
(en) Notosaprinus i Encyclopedia of Life 
(en) Notosaprinus i Global Biodiversity Information Facility 
(en) Notosaprinus hos ITIS 
(en) Notosaprinus hos NCBI 
(en) Kategori:Notosaprinus irinus – bilder, video eller lyd på Wikimedia Commons
Nellosanoides

Nellosanoides  er en slekt av fjærvinger.


== Utseende ==
Bittesmå (ca. 0,6-0,7 millimeter), smale, gulbrune fjærvinger. Antennene har en markert, spoleformet klubbe (det ytterste leddet er smalere). Hodet er rundet med nokså store fasettøyne, pronotum rektangulært, betydelig lengre enn bredt.


== Levevis ==
Arten lever i poresopper, der de kryper ut og inn av de sporebærende porene.


== Utbredelse ==
Slekten er kjent fra Australia.


== Systematisk inndeling ==
Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien fjærvinger, Ptiliidae Heer, 1843
Underfamilien fjærvinger, Ptiliinae
Stammen Dvergfjærvinger, Nanosellini – omfatter de aller minste artene, små og slankbygde
Slekten Nellosanoides Hall, 1999Nellosanoides thayerae Hall, 1999


== Referanser ==


== Eksterne lenker ==
(en) Nellosanoides i Global Biodiversity Information Facility 
Nellosanoides – detaljert informasjon på Wikispecies
Sindosium

Sindosium er en slekt av bittesmå biller som hører til familien fjærvinger (Ptiliidae).


== Utseende ==
Bittesmp (0,6-0,7 millimeter), nokså brede, blankt brunlige fjærvinger. Oversiden er kledt med fine og ganske lange, lyse hår og er fint punktert.


== Levevis ==
Fjærvinger finnes ofte i tilknytning til ulike slags råtnende materiale, som løvstrø, kompost og møkk. Andre arter lever knyttet til spesielle sopp-arter. Fjærvingebillene er ofte svært tallrike i løvstrø, men fordi de er så små kreves det spesielle innsamlingsmetoder for å få tak i dem. Ptenidium-artene kan være svært tallrioke i kompost.


== Utbredelse ==
Artene lever på Borneo, Salomonøyene og Australia.


== Systematisk inndeling ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien fjærvinger, Ptiliidae Heer, 1843
Underfamilien fjærvinger, Ptiliinae
Stammen Ptiliini
Slekten Sindosium Johnson, 2007 Sindosium bacchusi Darby, 2019
Sindosium collinsi Darby, 2019
Sindosium foveatum Johnson, 2007
Sindosium lamingtoni Nankervis, 2020
Sindosium opacipenne Johnson, 2007
Sindosium queenslandicum Nankervis, 2020


== Referanser ==


== Kilder ==
Hall, W.E. 1995. Ptiliidae, Featherwing beetles i Tree of life. [1]


== Eksterne lenker ==
(en) Sindosium i Global Biodiversity Information Facility 
Sindosium – detaljert informasjon på Wikispecies
Eline Arbo

Eline Arbo (født 1986 i Tromsø) er en norsk teaterregissør. Hun studerte ved Academie voor Theater en Dans ved Amsterdamse Hogeschool voor de Kunsten, hvor hun ble uteksaminert i 2016. Hennes debut ved Toneelschuur Producties var Den unge Werthers lidelser av Johann Wolfgang von Goethe, som hun vant BNG Theaterprijs 2018 og Publikumsprisen i Den Haag 2018 for. Arbo har regissert flere forestillinger i Nederland og Norge, blant annet Det Svarte Vannet av Roland Schimmelpfennig ved Noord Nederlands Toneel i Groningen, Hærmennene på Helgeland av Henrik Ibsen ved Nationaltheatret i Oslo som en del av Ibsenfestivalen 2018, Peer Gynt av Henrik Ibsen ved Hålogaland Teater i Tromsø, Maria Stuart av Friedrich Schiller ved Rogaland Teater i Stavanger og Yerma av Federico García Lorca ved Het Nationale Theater i Den Haag. I 2020 dramatiserte og regisserte hun romanen Farvel til Eddy Bellegueule av Édouard Louis, en forestilling som ble valgt ut til Theaterfestival 2020 og som vant prisen for beste regi ved samme festival. I 2021 dramatiserte og regisserte hun romanen Timene av Michael Cunningham som hadde premiere ved International Theater Amsterdam.
I 2021 vant Eline Arbo Mary Dresselhuys prijs for fremragende talent. Arbo er per 2022 husregissør ved Het Nationale Theater i Nederland.


== Referanser ==


== Eksterne lenker ==
(no) Eline Arbo hos Nationaltheatret 

(no) Eline Arbo hos Sceneweb
Norgesmesterskapet i volleyball

Norgesmesterskapet i volleyball eller NM i volleyball kan referere til:

Norgesmesterskapet i volleyball for kvinner
Norgesmesterskapet i volleyball for menn
The Zombies

The Zombies er et rock'n'roll-band som ble startet St. Albans, Hertfordshire, England, Storbritannia i 1961 og hadde to listetopper i USA i løpet av 1960-tallet. Ettermælet er større enn deres samtidige suksess. Deres andre album, Odessey and Oracle (1968), har i sin barokke utforming kommet til å bli regnet som banebrytende for psykedelisk pop. Bandet ble oppløst, men har siden blitt gjenforent. Singelen «Time of the Season» (Rod Argent) fra albumet er blant låtene som definerte den psykedeliske eraen.Bandets første listetopp i USA kom i 1964 med «She’s Not There» fra debutalbumet Begin Here (1965). «Tell Her No» kom blant topp 10 i 1965. I 1968 tok de førsteplassen igjen med «Time of the Season». De ble oppløst etter to album, men gjenforent sent på 1990-tallet. The Zombies kom med i Rock and Roll Hall of Fame i 2019.


== Besetningen 1961-1968 ==
Chris White – bass
Rod Argent – orgel, piano
Colin Blunstone – vokal
Paul Atkinson (døde 2004) – gitar
Hugh Grundy – trommerArgent og Blunstone driver bandet fortsatt med erstatninger for de øvrige musikerne, men med leilighetsvis medvirkning fra Grundy og White.


== Album ==
1965 – Begin Here (Storbritannia) / The Zombies (USA)
1968 – Odessey and Oracle
2000 – R.I.P. (innspilt 1968)
1990 – The Return of the Zombies (Europa)
1991 – New World (mye materiale felles med The Return of the Zombies)
2001 – Colin Blunstone & Rod Argent: Out of the Shadows
2004– As Far as I Can See...
2011 – Breathe Out, Breathe In
2015 – Still Got That Hunger


== Referanser ==


== Eksterne lenker ==
(en) Offisielt nettsted 
(en) The Zombies – kategori av bilder, video eller lyd på Commons 
(en) The Zombies på Internet Movie Database 
(en) The Zombies på Apple Music 
(en) The Zombies på Discogs 
(en) The Zombies på MusicBrainz 
(en) The Zombies på SoundCloud 
(en) The Zombies på Spotify 
(en) The Zombies på Songkick 
(en) The Zombies på Last.fm 
(en) The Zombies på Genius — sangtekster 
(en) The Zombies på AllMusic
Taskeblom

Taskeblom (Ceanothus americanus) er en løvfellende busk i trollheggfamilien som vokser i østlige Nord-Amerika.
Den blir 0,8–1,5 m høy. Stammene er opprette eller oppstigende og slår ikke rot i leddknutene. Bladene er eggformede til avlange, 30–100 mm lange og 15–64 mm brede. De har avrundet grunn, tannete rand og tre hovednerver fra basis. De hvite blomstene er samlet i en blomsterstand som er ende- eller sidestilt og 3–14 cm lang. Frukten er en 4–6 mm bred kapsel.
Taskeblomst er utbredt i østlige Nord-Amerika fra Minnesota, Michigan, Ontario og Québec i nord til Texas og Florida i sør. Busken vokser som undervegetasjon i furu- og eikeskog og på prærie. Andre arter i denne undervegetasjonen er krypberglyng, nebbhassel, søtmispel, einstape, stripelønn, kvitmaure og arter i bjørnebær- og roseslektene.
Bladene er blitt brukt som erstatning for te, og planten kalles derfor New Jersey tea i USA. Den blir dyrket i hager, men er lite hardfør i Norge.


== Litteratur ==
«Ceanothus americanus». Flora of North America. Besøkt 1. februar 2022. 
M. Coladonato (1993). «Ceanothus americanus». Fire Effects Information System, [Online]. U.S. Department of Agriculture, Forest Service, Rocky Mountain Research Station, Fire Sciences Laboratory. Besøkt 1. februar 2022. 
H. Petersen (1987). Hagestuer. Norsk utgave ved N. Skaarer. Cappelen. s. 12. ISBN 82-02-09192-6. 


== Eksterne lenker ==

(en) Taskeblom i Encyclopedia of Life 
(en) Taskeblom i Global Biodiversity Information Facility 
(en) Taskeblom hos ITIS 
(en) Taskeblom hos NCBI 
(en) Taskeblom hos The International Plant Names Index 
(en) Taskeblom hos Tropicos 
(en) Kategori:Ceanothus americanus – bilder, video eller lyd på Wikimedia Commons 
(en) Ceanothus americanus – galleri av bilder, video eller lyd på Wikimedia Commons 
Ceanothus americanus – detaljert informasjon på Wikispecies
Goussainville

Goussainville kan vise til:

Goussainville (Val-d’Oise), en kommune i departementet Val-d'Oise i Frankrike
Goussainville (Eure-et-Loir), en kommune i departementet Eure-et-Loir i Frankrike
Kajsa Rooth

Kajsa Rooth (født 23. september 2003) er en norsk friidrettsutøver fra Oslo, som hovedsakelig konkurrerer i blant annet mangekamp, stavsprang, sprintløp og hekkeløp. Hun fikk gull på 4 x 200 meter stafett under NM i friidrett innendørs 2020, med Tjalve IL, og hun fikk NM-gull på 1000 meter stafett under NM i friidrett 2021. Kajsa er på det norske U23 landslaget 
Hun er søster til Markus Rooth og kusine til Andrea Rooth. Hennes far, Espen Rooth, har også NM-gull i friidrett, det samme har Espens brødre, Marius og Vegard, alle del av friidrettsfamilien Rooth fra Lambertseter. Hennes mor, Mette Malm Rooth, er tidligere håndballspiller og blant annet Europacupmester med Bækkelagets Sportsklub (BSK).


== Idrettskarrière ==


=== 2018 ===
Under NM i mangekamp innendørs 2018 deltok Rooth i mangekamp, og kom på tredjeplass i U16-klassen med 3044 poeng. Hun deltok i Ungdomsmesterskapet innendørs 2018, og fikk der bronse på 60 meter hekk i J15-klassen.Utendørs deltok hun på 100 meter i U20-klassen under Junior-NM i friidrett 2018, men gikk ikke videre fra forsøksheatene der. Hun deltok i U16-klassen under Ungdomsmesterskapet i friidrett 2018, og kom der på tredjeplass på 80 meter hekk og ellevteplass i kulestøt.


=== 2019 ===
Rooth deltok i J16-klassen under NM i mangekamp innendørs 2019, og kom der på andreplass i femkamp med 3256 poeng.I mai deltok hun i NM i stafetter 2019, og vant der 4 x 100 meter stafett i juniorklassen, sammen med IK Tjalve. Hun deltok også i NM i mangekamp 2019, men fullførte ikke sjukampen der. Under Junior-NM i friidrett 2019 deltok hun på 100 meter i U20-klassen, men gikk ikke videre fra forsøksheatet.


=== 2020 ===
2020-sesongen i friidrett ble redusert på grunn av koronaviruspandemien, så Rooth konkurrerte mindre dette året. Hun deltok i NM i friidrett innendørs 2020, der hun fikk gull på 4 x 200 meter stafett sammen med Amalie Iuel, Lakeri Ertzgaard og Sara Dorthea Jensen. Hun deltok også i Ungdomsmesterskapet i friidrett 2020, og kom der på fjerdeplass på 100 meter hekk (76,2 cm), med tiden 14,11 sekunder.


=== 2021 ===
Under Ungdomsmesterskapet i friidrett 2021 kom Rooth på femteplass på 100 meter i klassen for jenter 18/19 år. Hun deltok i NM i friidrett 2021, og vant der 1000 meter stafett sammen med Vilde Humstad Aasmo, Lakeri Ertzgaard og Kaitesi Ertzgaard. Individuelt kom hun på femteplass på 100 meter hekk, med tiden 14,07. 


=== 2022 ===
Under NM i mangekamp innendørs 2022 fikk hun sølv i femkamp i U20-klassen, bak Lisa Wilker.


== Referanser ==


== Eksterne lenker ==
(en) Kajsa Rooth – World Athletics 
(no) Min friidrettsstatistikk - Kajsa Rooth
Prinsix

Prinsix er et rammeverk for prosjektledelse som brukes av det norske forsvaret.
Det er basert på PRINCE2-rammeverket, samt Project Management Body of Knowledge (PMBOK) utgitt av Project Management Institute (PMI) og forsvarsspesifikk prosjektpraksis. Prinsix-rammeverket skal standardisere hvordan den norske forsvarssektoren planlegger og gjennomfører materiellinvesteringer, Det har blitt utviklet i samarbeid med Metier OEC. Rammeverket eies av Forsvarsdepartementet, og forvaltes av Forsvarsmateriell på vegne av aktørene i forsvarssektoren.


== Se også ==
Prosjektstyring
Porteføljestyring


== Referanser ==


== Eksterne lenker ==
Offisiell nettside for Prinsix
Effektive materiellanskaffelser i Forsvaret – kartlegging av tidsbruk, forsinkelser og gjennomføringskostnader - FFI.no
Karl Eystein Kvam

Karl Eystein Kvam (1868–1946) var en norsk offiser og kommunepolitiker som bodde og virket i Steinkjer, Harstad og Elverum. Han var ordfører i Harstad 1914–1916, og representerte da Venstre.Han vokste opp i Steinkjer, hvor faren var lærer og kirkesanger. Han tok artium i 1887, Krigsskolen i 1891 og Statens gymnastikkskole i 1897. Han var kaptein og kompanisjef for Trondhjemske brigade på Steinkjer 1900–1903, og var samtidig byingeniør og brannsjef i Steinkjer. Senere var han kontorsjef hos Generalintendanten 1903–1910, divisjonsintendant i Harstad 1910–1917 og divisjonsintendant i Elverum 1917–1919.Mens han bodde i Steinkjer, bidro han til kartleggingen av helleristningene på Bardalfeltet i 1896. Mens han bodde i Harstad var han fra 1913 til 1917 leder av Fortidsminneforeningens lokallag i byen, og bidro til restaureringen av Trondenes kirke. Han skrev flere faglige artikler innenfor sitt militære fagfelt. Han var ridder av Dannebrogordenen, og var også engasjert i avholdssaken og målsaken. 


== Referanser ==
Abu Dhabi United Group

Abu Dhabi United Group (ADUG) , (arabisk: مجموعة أبوظبي الاتحاد للتنمية والاستثمار), er et privat aktivt eierfond basert i De forente arabiske emirater. Det eies av Sheikh Mansour bin Zayed Al Nahyan, medlem av Abu Dhabi kongefamilie.
Gruppens primære interesse er dens 78% majoritetseierskap i City Football Group, en verdensomspennende organisasjon som spesielt kontrollerer Manchester City, Mumbai City FC, Melbourne City FC og New York City FC, samt flere andre internasjonale fotballklubber. 


== Andre forretnings interesser ==
ADUG har også en omfattende eiendomsportefølje i De forente arabiske emirater og i andre land. ADUG har samlet investeringer for nesten 1 milliard pund i Manchester, hovedsakelig i eiendoms- og høyere utdannings sektorer. 
Bortsett fra å kjøpe eiendeler for egen kontroll, signerte ADUG et tiårig partnerskap med Manchester City Council for å fornye østenden av byen. ADUG opprettet dermed selskapet Manchester Life Development i forbindelse med å bygge 6000 rimelige hus i området.
Vassbrekka kraftverk

Vassbrekka kraftverk er et vannkraftverk i Angedalen i Sunnfjord kommune i Vestland.
Det er et elvekraftverk som utnytter et fall på 162 meter i Anga.
Installert effekt er 6,8 MW fra to francisturbiner. Årsproduksjon er 21,4 GWh.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Stein Kinserdal

Stein Kinserdal (født 11. juni 1954) er en norsk leder med lang og bred erfaring. Kinserdal ble ansatt som administrerende direktør ved Sykehuset i Vestfold høsten 2006. Før det var han i ni år viseadministrerende direktør i Telemark sentralsjukehus og Sykehuset Telemark. I årene 1983 - 1996 var Sein Kinserdal ansatt i flere kommuner. Han har hatt stillinger som prosjektleder, sosialleder, sosialsjef, kontorsjef, plan-personal- og organisasjonssjef, assisterende rådmann og rådmann. Kinserdal ble i 2012 kåret til «årets helseleder» i Norge.
Stein KInserdal har meget bred organisasjonserfaring. Han har vært styreleder for Vestfoldfestspillene AS, fylkesleder i Telemark Venstre og landstsyre-medlem i Venstre, leder av Oslo Sosialistisk Ungdom, sekretariatsleder i Norges Gymnasiastsamband og Operasjon Dagsverk og leder av Odds Ballklubbs ungdomsavdeling og styremedlem i Odds Ballklubb. Kinserdal har også hatt flere tillitsverv i ulike ungdomsorganisasjoner.
Magnetfiske

Magnetfiske eller magnetfisking er en aktivitet eller hobby som går ut på at utøvere bruker kraftige magneter for å finne og eventuelt hente opp metallgjenstander fra hav, sjøer eller vassdrag. Typisk bruker utøveren en kraftig magnet festet i et tau og senker magneten ned til bunnen, hvor den så beveges rundt til det napper.  


== Risikomomenter ==
Magnetfiske kan røre opp sedimenter som kan være giftige.  Arkeologiske funnsteder kan påvirkes.  
Noen magnetfiskere har fått opp farlige objekter, inkludert våpen, ammunisjon og skarpe metallgjenstander.  Gjenstandene kan være skarpe i seg selv, eller begrodd med skarp rur eller lignende.  


== Magnetfiske i Norge ==
Magnetfiske krever tillatelse fra grunneier. I henhold til Lov om kulturminner er noen steder fredet for søk.  Noen typer funn fra andre steder skal meldes til fylkeskommunen, og det er begrensninger på hva man har lov til å gjøre med slike funn.   Gjenstander eldre enn 100 år er Statens eiendom.  Fiskeren kan i noen tilfeller få finnerlønn. Funn av våpen, ammunisjon eller sprengstoff skal meldes til Politiet.  


== Referanser ==


== Eksterne lenker ==
(en) Magnet fishing – kategori av bilder, video eller lyd på Commons
Nikiforos Lytras

Nikiforos Lytras (gresk: Νικηφόρος Λύτρας; født 1832 på Tinos, død 13. juni 1904 i Athen i Hellas) var en gresk kunstmaler.


== Referanser ==


== Eksterne lenker ==
 (en) Nikiforos Lytras – kategori av bilder, video eller lyd på Commons
Konstantinos Kanaris

Konstantinos Kanaris (gresk: Κωνσταντίνος Κανάρης; født ca. 1793 i Psará, død 2. september 1877 i Athen i Hellas), var en gresk militær kommandant under den greske selvstendighetskrigen og han blir regnet som en nasjonal helt i hjemlandet sitt.


== Bilder ==

		
		


== Utmerkelser ==
Greske dekorasjoner:

 Frelserens orden: Storkors (Kongeriket Hellas)Utenlandske dekorasjoner:

 Guelferordenen: Storkors (Kongeriket Hannover)
 Dannebrogordenen: Storkors (Kongeriket Danmark)


== Se også ==
Den greske selvstendighetskrigen
Hellas’ historie


== Referanser ==


== Eksterne lenker ==
(en) Konstantinos Kanaris – kategori av bilder, video eller lyd på Commons 
(en) Konstantinos Kanaris – galleri av bilder, video eller lyd på Commons
Psará

Psará (gresk: Ψαρά) er en gresk øy i Egeerhavet som hører til de nordegeiske øyene. Den ligger nordvest for øya Khíos.


== Se også ==
Massakren på Psará


== Eksterne lenker ==
(en) Offisielt nettsted 
(en) Psara – kategori av bilder, video eller lyd på Commons
Kasander Getz

Kasander Getz (født 23. januar 2001) er en norsk fotballspiller som fra den 21. juli 2022 er klubbløs.


== Referanser ==


== Eksterne lenker ==
(en) Kasander Getz – Transfermarkt 
(en) Kasander Getz – Soccerway 
(no) Kasander Getz – Norges Fotballforbund
Carsten Schneider

Carsten Schneider (født 1976) er en tysk bankmann, samfunnsviter og politiker (SPD). Han ble innvalgt i Forbundsdagen første gang i 1998. Han har vært parlamentarisk koordinator for SPDs fraksjon i Forbundsdagen fra 2017 til 2021. I 2021 ble han valgt som såkalt statsminister ved Forbundskanslerens kontor og leder av regjeringens arbeid med Øst-Tyskland (Beauftragter der Bundesregierung für Ostdeutschland).


== Referanser ==
Artefakt (andre betydninger)

En artefakt kan refere til en gjenstand, løsøre, med mer. Artefakt kan også ha andre betydninger:

Artefakt, et objekt dannet av mennesker, spesielt en av interesse for arkeologer
Artefakt (virksomhetsarkitektur), detaljerte beskrivelser av en virksomhetsarkitektur
Artefakt (UML), et begrep i Unified Modeling Language
Artefakt (programvareutvikling), en av mange typer konkrete biprodukter produsert under utviklingen av programvare
Artefakt (prosjektledelse), dokumentasjon brukt for å administrere arbeid i et prosjekt, for eksempel under scrum. Også kalt ledelsesprodukter i PRINCE2
Programvarelager (kalt artifact repository på engelsk), et lagringssted hvor programvarepakker kan hentes og installeres på en datamaskin
Sam G. Bratton

Samuel Gilbert Bratton (1888–1963) var en amerikansk politiker og dommer. Han var senator for delstaten New Mexico fra 1925 til 1933. Han tilhørte Det demokratiske parti. Han var utpreget liberal og støttet New Deal-politikken under president Franklin D. Roosevelt. I 1933 ble Bratton nominert av Roosevelt og valgt av Senatet til et ledig dommerembede i en av de føderale appelldomstolene; han ble dels pensjonist i 1961.


== Referanser ==
Urdvatn og Kallingshei naturreservat

Urdvatn og Kallingshei naturreservat er et større barskogsområde på Kallingsheia sentralt i Åmli kommune i Agder. En mindre del av området, ved Barlindtjern i sør, ble vernet i 1996. Her finnes det som regnes å være den største barlindforekomsten i indre Agder. For øvrig utgjøres skogen av gran og furu, med innslag av rik lauv- og blandingsskog. Det er også steder med edelløvskog.Området er kupert med betydelige høydeforskjeller, fra bredden av elva Gjøv på knappe 200 moh i øst, til Høgeknatten på 703 moh i vest. 
Det er ikke tillatt å endre naturmiljøet. Dyr og planter er vernet, og motorisert ferdsel er fobudt. Men forskriften gir en del unntak, herunder oppkjøring og vedlikehold av skiløype avmerket på vernekartet.


== Referanser ==